बिजली चोर की पैरवी को गया था ‘आप’ जिलाध्यक्ष, टीम को पता चला इसने भी नहीं भरा जुर्माना, दोनों गिरफ्तार

2 वर्ष पहले



कॉपी लिंक

बिजली निगम की विजिलेंस की ओर से बिजली चोरी करने और जुर्माना नहीं भरने वालों के खिलाफ सख्त अभियान चलाया जा रहा है। इसी कड़ी में बुधवार को बिजली चोरी करने पर लगे हजारों रुपए का जुर्माना अदा न करने व सिरसा के बरनाला रोड स्थित 33 केवी बिजलीघर में हंगामा करने के आरोप में हिसार विजिलेंस की टीम ने आप के जिलाध्यक्ष वीरेंद्र सिंह एडवोकेट को गिरफ्तार किया है।



पुलिस ने बुधवार दोपहर को आम आदमी पार्टी के जिलाध्यक्ष व एक अन्य व्यक्ति को कोर्ट में पेश कर दिया। हिसार में सिरसा के आप जिलाध्यक्ष वीरेंद्र सिंह एडवोकेट पर कुछ समय पूर्व कुंडी लगाकर बिजली चोरी करने का केस दर्ज हुआ था। निगम की टीम ने छापेमारी कर 74,189 रुपए जुर्माना किया था, जो नहीं भरा गया।



बुधवार सुबह हिसार से बिजली निगम की विजिलेंस टीम सिरसा जिले के गांव नेजाडेला में एक अन्य बिजली उपभोक्ता को जुर्माना न भरने की सूरत में गिरफ्तार करने पहुंची थी। इसी दौरान आप जिलाध्यक्ष बरनाला रोड स्थित 33 केवी बिजलीघर में पहुंच गए और बहसबाजी शुरू कर दी। विजिलेंस को पता चला कि आप जिलाध्यक्ष के खिलाफ केस दर्ज है और जुर्माना अदा नहीं किया है, उन्होंने उसे भी गिरफ्तार कर लिया और बाद दोपहर कोर्ट में पेश कर आगामी कार्रवाई शुरू कर दी। बिजली बोर्ड विजिलेंस के प्रभारी एएसआई सुखविंद्र सिंह ने बताया कि स्वयं को आम आदमी पार्टी का जिलाध्यक्ष बताने वाले वीरेंद्र निवासी कीर्तिनगर सिरसा और नेजाडेला निवासी राजू को गिरफ्तार किया है।



विजिलेंस ने दर्ज किया था कुंडी लगाकर बिजली चोरी का केस



सिरसा | आप के जिलाध्यक्ष वीरेन्द्र और एक अन्य साथी को पुलिस ने गिरफ्तार किया।



